open-index/open-wikipedia-markdown huggingface dataset:
ஜான் விஜய்

**ஜான் விஜய்** என்பவர் இந்திய திரைப்பட துணை நடிகராவார். இவர் தமிழ்த் திரைப்படங்களில் அதிகம் நடித்துள்ளார். இவர் நகைச்சுவை கதாப்பாத்திரஙகளிலும் எதிர்நாயகனாகவும் நடித்துள்ளார்.

## திரைப்படங்கள்
* *[[தலைமகன் (திரைப்படம்)]]*  
* *[[ஓரம் போ]]* 
* *[[பில்லா (2007 திரைப்படம்)]]*  
* *[[ராவணன் (திரைப்படம்)]]*  
* *[[அங்காடித் தெரு (திரைப்படம்)]]*  
* *[[தில்லாலங்கடி (திரைப்படம்)]]* 
* *[[கோ (திரைப்படம்)]]*  
* *[[வந்தான் வென்றான் (திரைப்படம்)]]*  
* *[[கலகலப்பு (2012 திரைப்படம்)]]*  
* *[[சமர் (திரைப்படம்)]]*
* *[[டேவிட் (திரைப்படம்)]]* 
* *[[மூன்று பேர் மூன்று காதல்]]* 
* *[[நேரம் (திரைப்படம்)]]*  
* *[[தீயா வேலை செய்யணும் குமாரு (திரைப்படம்)]]* 
* *[[பட்டத்து யானை]]*  
* *[[ஐந்து ஐந்து ஐந்து (திரைப்படம்)]]* 
* *[[விடியும் முன்]]*  
* *[[வாயை மூடி பேசவும்]]*  
* *[[இயோபின்றெ புஸ்தகம்]]*  
* *[[திருடன் போலீஸ் (திரைப்படம்)]]*  
* *[[வெள்ளக்கார துரை]]* 
* *[[சகலகலா வல்லவன் (2015 திரைப்படம்)]] 
* *யட்சன் (திரைப்படம்)* 
* *கபாலி*
* *சாகசம்''

## ஆதாரங்கள்

## வெளி இணைப்புகள்
* 

பகுப்பு:சென்னை மக்கள்
பகுப்பு:வாழும் மக்கள்
பகுப்பு:1976 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:சென்னை நடிகர்கள்
பேபி சதன்யா

**பேபி சதன்யா** என்பவர் இந்திய திரையுலக குழந்தை நட்சத்திரமாவார். இவர் சென்னைச் சேர்ந்தவர். எண்ணற்ற திரைப்படங்களிலும், தொலைக்காட்சி விளம்பரங்களிலும் நடித்துள்ளார். ஜூலை 7,2007ல் விஜய் மற்றும் தீபாவிஜய் தம்பதிகளுக்குப் பிறந்தவர்.

2013ல் தமிழ் திரைப்படமான பேபி என்பதில் நடித்திருந்தார். இத்திரைப்படம் பயமூட்டக்கூடிய பட வகையைச் சார்ந்தது.

## திரைப்படங்கள்
* பேபி 
* திரிஷா இல்லனா நயன்தாரா 
* வீர சிவாஜி

## ஆதாரங்கள்


## வெளி இணைப்புகள்
https://www.facebook.com/BabySathanya

பகுப்பு:2007 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
ஆதிக் ரவிச்சந்திரன்

**ஆதிக் ரவிச்சந்திரன்** (*Adhik Ravichandran*) ஓர் இந்தியத் திரைப்பட இயக்குநரும், திரைக்கதை எழுத்தாளரும், நடிகரும் ஆவார். இவர் தமிழ்த் திரைப்படங்களில் பணியாற்றி வருகிறார். *[[திரிஷா இல்லனா நயன்தாரா]]* திரைப்படத்தின் மூலமாக இயக்குநராக அறிமுகமானார். இவரது இயக்கத்தில் வெளியான,  மார்க் ஆண்டனி,  குட் பேட் அக்லி திரைப்படங்கள் வணிக ரீதியில் வெற்றி பெற்றது.

## ஆரம்பகால வாழ்க்கை
ஆதிக், 1991 செப்டம்பர் 17 இல் பிறந்தார். இவருடைய தந்தை இரவிச்சந்திரன் "இரவி" கந்தசாமி ஏறத்தாழ இரண்டு தலைமுறைகளாக உதவி இயக்குநராகப் பணியாற்றிய பின்னரும் இயக்குநராக அறிமுகமாகவில்லை. தனது மகனின் திரைப்படங்களில் சிறப்பு வேடங்களில் நடித்தார். ஆதிக் திரைத்துறையில் ஆர்வமாக இருந்தபோதிலும், திரைப்படத் துறையில் அவரது தந்தையின் போராட்டங்கள் காரணமாக, ஆதிக்கின் தாயார் திரைத்துறை வாய்ப்புகளை ஒரு முழுநேரத் தொழிலாகத் தொடரத் தடை விதித்தார். ஆதிக் கல்லூரியில் காட்சித் தகவல் தொடர்பு படிக்க விரும்பினார். ஆனால், அதற்குப் பதிலாக தனது தாயின் விருப்பப்படி பொறியியல் படித்தார். இருப்பினும், முதற் காலாண்டு முதல் இறுதிக் காலாண்டு வரை திரைக்கதைகளை எழுதத் தொடங்கினார்.

## தொழில் வாழ்க்கை
ஆதிக் இரவிச்சந்திரன் கல்லூரிப் படிப்பிற்குப் பிறகு, மேஜர் ரவியின் உதவி இயக்குநராகப் பயிற்சி பெற்றார். 2015-இல் *[[திரிஷா இல்லனா நயன்தாரா]]* என்ற திரைப்படத்தில் அறிமுகமானார். இப்படம் மாபெரும் வெற்றி பெற்றது . இருப்பினும், இவரது அடுத்த திரைப்படம் அன்பானவன் அசராதவன் அடங்காதவன் (2017) வசூல் ரீதியாகத் தோல்வியடைந்தது. அதன் முன்னணி நடிகர் சிலம்பரசன் தயாரிப்பின் போது தலையிட்டு சிக்கல்களை ஏற்படுத்துவதாக ஆதிக் குற்றஞ்சாட்டினார். பின்னர் *டபாங் 3* (2019) என்ற இந்தித் திரைப்படத்தின் தமிழ்ப் பதிப்பிற்கு வசனங்களை எழுதினார். ஆதிக் இயக்கிய மூன்றாவது திரைப்படம் பஹிரா வெற்றி பெறவில்லை, ஆனால் அதே ஆண்டின் பிற்பகுதியில் வெளியான ''மார்க் ஆண்டனி'' இவரது வாழ்க்கையை மாற்றியது. ஆதிக் இரவிச்சந்திரன் *மார்க் ஆண்டனி* திரைப்படத்திற்குப் பிறகு, அஜித்குமாரைக் கதாநாயகனாக வைத்து குட் பேட் அக்லி என்ற திரைப்படத்தை இயக்க ஒப்பந்தம் செய்தார்.

## குடும்பம்
ஆதிக் இரவிச்சந்திரன் திசம்பர் 2023-இல், நடிகர் பிரபுவின் மகள் ஐஸ்வர்யாவை மணந்தார்.

## திரைப்படவியல்

### திரைப்பட இயக்குநராக

### எழுத்தாளராக

### நடிகராக

### பின்னணிப் பாடகராக

## மேற்கோள்கள்

## வெளி இணைப்புகள்
* 
 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
கலையரசன்

**கலையரசன்** என்பவர் தமிழ்த் திரைப்பட நடிகராவார். இவர் பிரபல திரைப்பட இயக்குனர்களான மிஷ்கின் மற்றும் பா. ரஞ்சித் அவர்களுடையப் படங்களில் துணை நாயகனாக நடித்துள்ளார். அதிலும் மெட்ராஸ் திரைப்படத்தில் இவருடைய நடிப்பு பாரட்டப்பட்டது. ராஜா மந்திரி, டார்லிங் 2 ஆகிய படங்களில் நாயகனாக நடித்துள்ளார்.

## சொந்த வாழ்க்கை
இவர் முன்பு அசென்சர் நிறுவனத்தில் வேலைப் பார்க்கும் பொழுது சந்தித்த சண்முகப் பிரியாவை திருமணம் செய்துகொண்டார்.

## திரைப்படங்கள்

## ஆதாரங்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:சென்னை நடிகர்கள்
ராஜா மந்திரி

**ராஜா மந்திரி** என்பது 2016ல் வெளிவந்த தமிழ்த் திரைப்படமாகும். இதனை உசா கிருஷ்ணன் எழுதி இயக்கியிருந்தார். இப்படத்திற்கு பி. ஜி. முனித் தயாரிப்பாளராக இருந்தார். இத்திரைப்படத்தில் கலையரசன் கதாநாயகனாகவும், காளி வெங்கட் துணை நாயகனாகவும், நகைச்சுவை நடிகராகவும் நடித்துள்ளனர். இவர்களுடன் வைசாலி என்ற மலையாள நடிகையும் முக்கிய வேடத்தில் நடித்திருந்தார். இத்திரைப்படத்திற்கு ஜஸ்டின் பிரபாகரன் இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
தெரசா மே

**தெரசா மேரி மே** (*Theresa Mary May*, திருமணம் முன்: **பிரேசியர்**; பிறப்பு 1 அக்டோபர் 1956) என்பவர் பிரித்தானிய அரசியல்வாதி ஆவார். இவர் சூலை 13,  2016 முதல் ஐக்கிய இராச்சியத்தின் பிரதமராகவும்  கன்சர்வேட்டிவ் கட்சியின் தலைவராகவும் உள்ளார். 1997ஆம் ஆண்டிலிருந்து தொடர்ந்து மெய்டனெட் தொகுதியின் நாடாளுமன்ற உறுப்பினர் (நாஉ) உள்ளார்.

1977முதல் 1983 வரை மே இங்கிலாந்து வங்கிக்காகப் பணிபுரிந்தார். 1985 முதல் 1997 வரை பணவழங்கல் கணக்குத் தீர்வு சேவை சங்கத்தில் பணிபுரிந்தார். இலண்டன் வட்டமான மெர்டனின் நகரமன்ற உறுப்பினராகவும் பொறுப்பாற்றினார். 1992இலும் 1994இலும் பொதுப் பேரவைக்கு (நாடாளுமன்றக் கீழவை) தேர்தலில் போட்டியிட்டு தோல்வியடைந்தார். ஆனால் 1997இல் மெயனடெட் தொகுதியிலிருந்து  வெற்றி பெற்றார்.  வில்லியம் ஹேகு, இலைய்ன் டங்கன் இசுமித், மைக்கேல் ஓவர்டு, டேவிட் கேமரன் நிழல் அமைச்சரவைகளில் பல பதவிகளில் இருந்துள்ளார். 2002 முதல் 2003 வரை கன்சர்வேட்டிவ் கட்சியின் அவைத்தலைவராக இருந்துள்ளார்.

## இந்தியாவிற்கு வருகை
தெரசா மே பிரதமராக பதவியேற்ற பிறகு முதன் முதலாக, தொழில், வர்த்தகம், முதலீடு மற்றும் பாதுகாப்பு துறைகளில் ஒப்பந்தம் குறித்து பேசுவதற்காக, 6 நவம்பர் 2016 அன்று மூன்று நாள்கள் பயணமாக  இந்தியா வந்தார். அவ்வமயம் பெங்களூர் நகரத்தின் அலசூர் பகுதியில் உள்ள  சோமேஷ்வரர் கோயிலுக்குச் சென்று சுவாமி தரிசனம் செய்தார்.

## மேற்சான்றுகள்

பகுப்பு:பிரித்தானிய அரசியல்வாதிகள்
பகுப்பு:ஐக்கிய இராச்சியத்தின் பிரதமர்கள்
பகுப்பு:1956 பிறப்புகள்
பகுப்பு:பெண் அரசுத் தலைவர்கள்
பகுப்பு:வாழும் மக்கள்
ஐ. கே. குஜரால் பஞ்சாப் தொழினுட்ப பல்கலைக்கழகம்

**ஐ. கே. குஜரால் பஞ்சாப் தொழினுட்ப பல்கலைக்கழகம்** (*I. K. Gujral Punjab Technical University*, **IKGPTU**) (*முன்பாக பஞ்சாப் தொழினுட்ப பல்கலைக்கழகம் (PTU)*) பஞ்சாபின் ஜலந்தரில் கபூர்த்தலா நெடுஞ்சாலையில் அமைந்துள்ள மாநில பல்கலைக்கழகமாகும். பஞ்சாப் மாநிலத்தில் தொழினுட்ப, மேலாண்மை, மருந்தாள்மை கல்வியை முன்னெடுக்க சனவரி 16, 1997இல் மாநில சட்டப்பேரவையில் நிறைவேற்றப்பட்ட சட்டத்தின்படி இந்தப் பல்கலைக்கழகம் நிறுவப்பட்டுள்ளது. கல்வி மற்றும் ஆய்வுப் பல்கலைக்கழகமாக உள்ள ஐ.மே.குஜரால் பல்கலைக்கழகத்திற்கு முன்னணி தொழினுட்பங்களுக்கு உயர்திறன் மையங்களை கட்டமைக்க பணிக்கப்பட்டுள்ளது.

## உசாத்துணை
* அலுவல்முறை இணையத் தளம்
* Punjab Technical University, Jalandhar
பகுப்பு:இந்தியப் பஞ்சாபிலுள்ள பல்கலைக்கழகங்கள்
சண்டிகர் பொறியியல் கல்லூரி

**சண்டிகர் பொறியியல் கல்லூரி** (*Chandigarh Engineering College*, **CEC**)  சண்டிகரை அடுத்த மொகாலியில் லான்டரன் பகுதியில் உள்ள சண்டிகர் கல்லூரிக் குழுமத்தின்  பொறியியல் மற்றும் தொழிநுட்பவியல் கல்லூரி ஆகும். இது தனது பட்டக் கல்வித் திட்டங்களுக்கு பஞ்சாப் தொழினுட்ப பல்கலைக்கழகத்துடன் இணைந்துள்ளது  சண்டிகர் கல்லூரிக் குழுமத்தின் லான்டரன் வளாகம் திறக்கப்பட்ட பிறகு ஓராண்டிலேயே இக்கல்லூரி 2002இல் நிறுவப்பட்டது. பஞ்சாபில் உள்ள மேலானப் பொறியியல் கல்லூரிகளில் இதுவும் ஒன்றாக விளங்குகின்றது.

## கட்டமைப்பு
லான்டரன் வளாகத்தில் உள்ள ஒன்பது கல்லூரிகளில் சண்டிகர் பொறியியல் கல்லூரியும் ஒன்றாகும். இதுவே முதன்மையானக் கல்லூரியாகவும் விளங்குகின்றது. இக்கல்லூரி நான்கு கட்டிடத் தொகுதிகளில் இயங்குகின்றது. 
* தொகுதி 1: மின்னணுப் பொறியியல்
* தொகுதி 2: இயந்திரப் பொறியியல்
* தொகுதி 3: கணினி அறிவியல் மற்றும் தகவல் தொழினுட்பம்.
* தொகுதி 13: பயன்பாட்டு அறிவியல்.
ஏப்ரல் 26,  2004இல் இப்பொறியியல் கல்லூரிக்கு  ISO 9001:2000 தரச்சான்றிதழ் வழங்கப்பட்டது.

## பட்டப்படிப்புகள்
### இளநிலை தொழினுட்பம் (பிடெக்)
* கணினி அறிவியல் & பொறியியல்
* தகவல் தொழினுட்பம்
* மின்னணுப் பொறியியல் & தொலைத்தொடர்பு பொறியியல்
* இயந்திரப் பொறியியல்
### முதுநிலை தொழினுட்பம் (எம்டெக்)
* கணினி அறிவியல் & பொறியியல்
* அமைப்பு மென்பொருள்
* தகவல் தொழினுட்பம்
* தகவல் பாதுகாப்பு
* மின்னணுவியல் & தொலைத்தொடர்பு பொறியியல்
* பேரளவு ஒருங்கிணைச் சுற்று வடிவமைப்பு
* இயந்திரப் பொறியியல்
### முதுநிலை பட்டமேற்படிப்புகள்
* வணிக நிர்வாக மேலாண்மை (எம்பிஏ)
* கணினி பயன்பாட்டு மேற்படிப்பு   (எம்சிஏ)

## மேற்சான்றுகள்

## வெளி இணைப்புகள்
* சண்டிகர் பொறியியல் கல்லூரி வலைத்தளம்
* சண்டிகர் கல்லூரிகள் குழுமம், ஜன்ஜேரி
* http://www.cgc.edu.in/chandigarh-engineering-college.html 

பகுப்பு:சண்டிகரில் உள்ள கல்லூரிகள்
எச். எம். எஸ் பஞ்சாபி

**எச். எம். எசு ''பஞ்சாபி*** (HMS *Punjabi'')  அரச கடற்படையின்   வகை அழிகலன் ஆகும்.  இரண்டாம் உலகப் போரின்போது சேவையிலிருந்த இக்கப்பல்   உடன் மோதி மூழ்கியது.  அரச கடற்படையில் பிரித்தானிய அரசின் இனக்குழு ஒன்றின் பெயரை சூட்டிய  கப்பல் இதுவாகும்.

## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

## மேற்கோள்கள்

பகுப்பு:இந்திய போர்க் கப்பல்கள்
பகுப்பு:1942 நிகழ்வுகள்
ஆந்திரமீன்

**ஆந்த்ரமீன்** *(Anthramine)* என்பது C14H11N என்ற வேதிவாய்ப்பாடு கொண்ட ஒரு கரிம வேதியியல் சேர்மமாகும். 1- அமினோவாந்த்ரசீன் என்ற பெயராலும் அழைக்கப்படும் இச்சேர்மம் ஒர் ஒளிர் மயக்க மருந்தாகும்.
## மேற்கோள்கள்

பகுப்பு:கரிமச் சேர்மங்கள்
பகுப்பு:அரோமாட்டிக் அமீன்கள்
பகுப்பு:ஆந்திரசீன்கள்
ஈரமினோபிரிமிடின்கள்

**ஈரமினோபிரிமிடின்கள்** *(Diaminopyrimidines)* என்பவை C4H6N4 என்ற வேதி வாய்ப்பாடு கொண்ட கரிம வேதியியல் சேர்மங்களாகும். ஒரு பிரிமிடின் வளையத்துடன் இரண்டு அமீன் தொகுதிகள் இச்சேர்மத்தின் கட்டமைப்பில் இடம்பெற்றுள்ளன. 
 

 

பிரிமெத்தமீன், டிரைமெட்ரெக்சேட்டு மற்றும் பிரிட்ரெக்சிம் போன்ற பல ஈரைதரோபோலேட்டு ரிடக்டேசு வளர்தடுப்பு மருந்துகள், ஈரமினோபிரிமிடின்கள் வகையைச் சேர்ந்தவையாகும். நுண்ணுயிர் எதிர்ப்பிகளான இக்லபிரிம் மற்றும்  மும்மெத்திரிம் மருந்துகளும் இவ்வகையைச் சேர்ந்தவைகளேயாகும்.

இவ்வகை மருந்துகளில் சில புற்றுநோய் எதிர்ப்பு மருந்துகள் என்ற தலைப்பில் காப்புரிமை பெற்றுள்ளன
## மேற்கோள்கள்

பகுப்பு:பிரிமிடின்கள்
பகுப்பு:அரோமாட்டிக் அமீன்கள்
.
பாக்லீகர்

**பாக்லீகர்** அல்லது **பாஹ்லீகன்**, குரு நாட்டின் மன்னர் சந்தனுவின் தம்பி ஆவார்.  எனவே இவர், பாண்டவர் மற்றும் கௌரவர்களுக்கு பெரும் பாட்டன் ஆவார்.   இவர் நீண்ட ஆயுளுடன் வாழ்ந்தவர். இவரைச் சார்ந்த மக்களை பாக்லீகர்கள் என்றழைப்பர். இவர் திருதராட்டிரனின் ஆலோசகராகவர். குருச்சேத்திரப் போரில், இவர் தனது மகன் சோமதத்தனுடன் இணைந்து, கௌரவர் அணியின் சார்பாக போரிட்டு, பீமனால் மாண்டவர்.

## தலைமுறை அட்டவணை



## மேற்கோள்கள்


## வெளி இணைப்புகள்
* குருவின் வழித்தோன்றல்கள்

பகுப்பு:மகாபாரதக் கதை மாந்தர்கள்
பகுப்பு:குரு வம்சம்
அக்ரூரர்

**அக்ரூரர்** (AKRÛRA) யாதவ குலத்தின் ஒரு பிரிவான விருஷ்ணி கிளைக்குலத்தவர். இவர் கிருஷ்ணரின்  சித்தப்பா முறையாவார். கம்சனின் அரசவையில் அமைச்சராக இருந்தவர். கம்சனின் உத்தரவுப் படி,  பிருந்தாவனத்திலிருந்த கிருஷ்ணரையும், பலராமரையும், மதுரா அரண்மனைக்கு அழைத்துச் சென்றவர். கம்சனின்  மறைவிற்குப்  பின்னர் கிருஷ்ணரின் ஆலோசகராக இருந்தவர். அக்ரூரர், பாண்டவர்களுக்காக திருதராட்டிரரிடம் தூது சென்றவர்.

## மேற்கோள்கள்


பகுப்பு:பாகவத புராண மாந்தர்
திருஷ்டகேது

**திருஷ்டகேது** (DHRISTAKETU)  சேதி நாட்டு மன்னர் சிசுபாலனின் மகனாவார். தனது தந்தையின் இறப்பிற்குப் பின்னர், திருஷ்டகேது  சேதி நாட்டிற்கு மன்னராகி பாண்டவர்களின் நண்பரானர்.  திருஷ்டகேதுவின்  சகோதரியை நகுலன் மணந்து கொண்டார்.

குருச்சேத்திரப் போரில் ஒரு அக்குரோணி படைகளுடன் பாண்டவர் அணியில் இணைந்து, கௌரவர்களுக்கு எதிராக போரிட்டவர். இறுதியில் துரோணரால் கொல்லப்பட்டார். 

## மேற்கோள்கள்


பகுப்பு:மகாபாரதக் கதை மாந்தர்கள்
பகுப்பு:பாகவத புராண மாந்தர்
ஆந்திரமுடையார்

**ஆந்திரமுடையார்** என்பவர் இந்து சமய நாட்டார் தெய்வமாவார்.

## தொன்மம்
களைக்காட்டூரில் மாடன் நாயர் - பொன்னிலங்கி ஆகியோரின் மகனாக ஆந்திரமுடையார் பிறந்தார். இவரது வீரத்தினைப் பற்றி களைக்காட்டூர் மணியக்காரர் கேள்விப்பட்டு, சில இடங்களைத் தந்தார். அங்கு ஆந்திரமுடையார் தனி சமஸ்தானம் அமைந்தார். இவர் அழகும், வீரமும் நிறைந்து இருந்தவர் என்பதால் எண்ணற்றப் பெண்கள் இவரைத் திருமணம் செய்து கொள்ள முனைந்தார்கள். எனவே அவர்களிடமிருந்து தப்ப பொன்னிலங்கியின் அண்ணன் மகளை திருமணம் செய்தார்.

வேட்டைக்குச் சென்று திரும்பும்போது, அவருடைய மனைவி பகடையாடிக் கொண்டிருந்தார். தன்னை மதியாமல் இருக்கிறாள் என்ற கோபத்தில் அவளைக் கொன்றார். அதனால் அவ்வூரில் செல்வங்களை இழந்து வேறிடம் சென்றார். வள்ளியூரில் தங்கியபோது அங்கிருந்த பண்டாரத்தின் மகளான சின்னம்மாளை விரும்பி திருமண் செய்து கொண்டார். அங்கு சில திருடர்கள் செல்வங்களை கொள்ளையடித்துச் சென்றனர். அவர்களைத் தேடி கண்டுபிடித்து செல்வங்களை மீட்டார். அதனால் ஊரார் மத்தியில் பெரும்புகழ் பெற்று கடவுளாக வழிபடப்படுகிறார்.

## கோயில்கள்
* அருள்மிகு ஆந்திரமுடையார் திருக்கோயில் - வள்ளியூர் நெல்லை மாவட்டம்

## நூல்கள்
வள்ளியூர் வரலாறு - சு. சண்முகசுந்தரம் காவ்யா பதிப்பகம் 

## கருவிநூல்
ஆந்திரமுடையார் கதை விக்கிமூலம்

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
சட்டமன்ற அரண்மனை (சண்டிகர்)

**சண்டிகர் சட்டமன்ற அரண்மனை** *([[ஆங்கிலம்]]:Palace of Assembly (Chandigarh))* என்றறியப்படும் இந்த வளாகம், சண்டிகரில் அமைந்துள்ளது. சண்டிகரின் சட்டமன்ற வளாகமாக பயன்படும் இது, பிரான்சின் சுவிசில் பிறந்த எழுத்தாளரும், கட்டிடக்கலைஞருமான லெ கொபூசியே என்பவரால் வடிவமைக்கப்பட்டதாகும்.

## பின்னணி
1947 இல் இந்திய விடுதலைக்குப்பின் நடந்த பஞ்சாப் பிரிவினையால் லாகூர் பாக்கித்தானுடன் இணைந்தது. இந்தியப் பஞ்சாப் மாநிலத்திற்கு, ஒரு புதிய தலைநகர் தேவையாய் இருந்தது. ஆகவே, அப்போதைய இந்திய முதல் பிரதமரான ஜவகர்லால் நேரு லெ கொபூசியேவை  சண்டிகரில் ஒரு புதிய நகரம் உருவாக்க   ஏற்பாடு செய்தார். அதன் தொடர்ச்சியாக கொபூசியேயும் அவரது அணியும், ஒரு பெரிய சட்டசபை மற்றும் உயர் நீதிமன்ற கட்டிடம் மட்டுமல்லாமல் பல்வேறு முக்கிய கட்டிடங்களையும் கட்டினார்கள். பின்பு வந்த காலங்களில், அப்பகுதியில் நவீனத்துவம் வாய்ந்த பல கட்டிடங்கள் உருவாக்கப்பட்டாலும் 'காபிடல் காம்பளக்ஸ்' எனும் இக்கட்டிடம் சிறப்பு வாய்ந்ததாகவே கருதப்படுகிறது.

## கலைநுட்பம்
சுற்றுக்கண்டம் (*Sector*) 1-ல் இடம்பெற்றுள்ள இந்த கட்டிடத் தொகுதி, 'கேபிடல் காம்ப்ளக்ஸ்'(*Capitol Complex*) எனும் பெயரில்       பிரபலம் பெற்றதாக கருதப்படுகிறது. சிக்கலான மூன்று கட்டிடக் கலைநுட்பமும், கலைப்படைப்புகளும் அடங்கியுள்ள இக்கட்டிடத்தில் பஞ்சாப் மற்றும் அரியானா மாநிலங்களின் ஆட்சிப்பீடங்கள் இயங்குகின்றன. திட்டமிட்டு வடிவமைக்கப்பட்ட நகரமான சண்டிகர் நகரத்தின் பிரதான அடையாளமாக விளங்கும் இந்த வளாகம், கம்பீரமாக வீற்றிருக்கிறது. இப்படி ஒரு ஒருங்கிணைந்த வளாக அமைப்பிற்கான பெருமை முழுதும்  வடிவமைத்த லெ கொபூசியே சாரும் என்பதும் குறிப்பிடத்தக்கது.

## முக்கிய மூன்று
தலைமைச்செயலகம், சட்டப்பேரவை மற்றும் உயர்நீதிமன்றம் ஆகிய மூன்று முக்கியமான அரசாங்க அமைப்புகள் இந்த வளாகத்தில் இடம் பெற்றுள்ளன. இந்த மூன்று அமைப்புகளுக்குள் நுழைந்து பார்க்க சுற்றுலாப்பயணிகளுக்கு அனுமதி இல்லை என்றாலும், கைச்சின்னம் அமைந்துள்ள இடத்திலிருந்து இந்த அரசாங்க மாளிகை வளாகங்களை பார்க்கமுடியும்.
உள் நுழைந்து பார்க்க வேண்டுமெனில் சுற்றுலா அலுவலகம் அல்லது உரிய அதிகாரிகளிடம் விசேட அனுமதி பெற்று செல்லலாம். 9 வது செக்டாரில் உள்ள சுற்றுலாப் பயணிகள் பணியகம் அல்லது 17 வது செக்டாரில் உள்ள சுற்றுலா மையம் போன்ற இடங்களில் இதற்கான விதிமுறைகளுக்கேற்ப அனுமதி பெறலாம்.

## சான்றாதாரங்கள்

## உசாத்துணை
*   केपिटल कॉम्प्लेक्स, चंडीगढ़ (இந்தி)

பகுப்பு:சண்டிகரில் உள்ள கட்டிடங்கள்
பகுப்பு:இந்திய பஞ்சாபின் சட்டமன்றம்
ஐசக் சிஷி சூ

**ஐசக் சிஷி சூ** (  **Isak Chishi Swu** 11 செப்டம்பர் 1929 - 2016 சூன் 28 )  என்பவர்  இந்திய ஆட்சிப்பகுதியில் உள்ள நாகர்கள் வாழுமிடங்களையும் அடுத்துள்ள மியான்மரில் உள்ள நாகர்கள் வாழுமிடங்களையும் உள்ளடக்கிய "பெரும் நாகாலாந்து" அமைக்கும் நோக்கத்துடன் மா சே துங் கோட்பாடுகளைப் பின்பற்றி துவக்கப்பட்ட, *நாகாலாந்து தேசிய சோஷலிச கவுன்சில்* - ஐசக் முய்வா’ (என்.எஸ்.சி.என். - ஐ.எம்.) அமைப்பு மற்றும் அந்த அமைப்பு நடத்தும் போட்டி அரசாங்கமான ஜி.பி.ஆர்.என். ஆகியவற்றின் தலைவராக இருந்தவர். இவர் சுமி நாகா இனத்தைச் சேர்ந்தவர்.

ஐசக் சிஷி சூ 1950 களில் நாகா தேசிய கவுன்சில் (எம்.என்.சி.) நடத்திய நாகா போராட்டங்களில் பங்கேற்ற தலைமுறையைச் சேர்ந்தவர்களில் ஒருவர்  அந்த அமைப்பின் வெளியுறவுச் செயலாளர் உட்பட பல்வேறு பொறுப்புகளை வகித்தவர். துய்ங்கலேங் முய்வா, எஸ்.எஸ்.கப்லாங்குடன் இணைந்து என்.எஸ்.சி.என். அமைப்பை 1980-ல் உருவாக்கினார். 1975-ல் ‘ஷில்லாங் ஒப்பந்த’த்தின்படி ஆயுதங்களைக் கைவிட்டு அமைதிப் பேச்சுவார்த்தையில் ஈடுபட என்.என்.சி. ஒப்புக்கொண்ட நிலையில், அந்த ஒப்பந்தத்தை எதிர்த்து என்.எஸ்.சி.என். அமைப்பு தொடங்கப்பட்டது. 1988-ல் அந்த அமைப்பு இரண்டாக உடைந்தபோது என்.எஸ்.சி.என்.(ஐ.எம்.) அமைப்பை முய்வாவுடன் இணைந்து ஐசக் சிஷி சூ தொடங்கினார். கப்லாங் தலைமையில் என்.எஸ்.சி.என்.(கே) உருவாக்கப்பட்டது.

ஓராண்டுக்கும் மேலாக உடல்நிலை சரியில்லாமல் படுத்தபடுக்கையாக இருந்த ஐசக் சிஷி சூ இறப்பதற்கு முன்பாக, 2015 ஆகத்து 3-ல், தில்லியில் பிரதமரின் இல்லத்தில், பிரதமர் மற்றும் உள்துறை அமைச்சரின் முன்னிலையில், என்.எஸ்.சி.என்.(ஐ.எம்.) அமைப்பின் பொதுச் செயலாளர் துய்ங்கலேங் முய்வாவுக்கும் மத்திய அரசின் பிரதிநிதிகளுக்கும் இடையே ‘அமைதி ஒப்பந்தம்’ கையெழுத்தானது. நாகா மக்களின் போராட்டத்தின் பலனை தன் மரணத்துக்கும முன்னர் அவர் பார்க்க விரும்பினார். அவசர அவசரமாகக் கையெழுத்தான அந்த ஒப்பந்தம், ஒப்பந்தத்துக்கான அடிப்படைக் கட்டமைப்புதான் என்று பின்னாளில் விளக்கமளிக்கப்பட்டது. ஆனால் இந்த ஒப்பந்தத்துக்கான அடிப்படைக் கட்டமைப்பு மூலம் உறுதியான எந்த நடவடிக்கையும் இதுவரை இந்திய அரசால் எடுக்கப்படவில்லை.
## மேற்கோள்கள்

பகுப்பு:2016 இறப்புகள்
பகுப்பு:நாகா தேசியம்
பகுப்பு:1929 பிறப்புகள்
பகுப்பு:நாகாலாந்து நபர்கள்
துர்க்கியானா கோவில்

**துர்க்கியானா கோவில்**, இந்திய பஞ்சாபில் அமிர்தசரஸிலுள்ள ஓர் இந்துக்கோயில் ஆகும். இது இலட்சுமி நாராயணன் கோவில், துர்க்கா திரத், சிட்லா மந்திர் எனும் பெயர்களாலும் அறியப்படுகின்றது. துர்க்கைக்குரிய கோயிலாக விளங்கும் இக்கோயிலில் இலக்குமி, விட்டுணு ஆகிய கடவுளர்களர்களும் வழிபடப்படுகின்றனர். இதன் கட்டடக்கலை சீக்கியர்களின் பொற்கோயிலை ஒத்ததாகக் காணப்படுகின்றது.

## அமைவிடம்
இக்கோயில் லோகார் வாசல் எனும் இடத்தில் துர்க்கியானா எனும் குளத்தருகே அமைந்துள்ளது. இது அமிர்தசரஸ் தொடருந்து நிலையத்திற்கு மிக அண்மையில் உள்ளது. பேருந்து நிலையத்திலிருந்து 1.5 கிலோமீட்டர் தூரத்திலுள்ளது. அமிர்தசரஸ் சாலைப் போக்குவரத்து, புகையிரதம், விமானம் ஆகிய வழிகளில் நாட்டின் ஏனைய பகுதிகளுடன் நன்கு இணைக்கப்பட்டுள்ளது.

## வரலாறு
இக்கோயில் பதினாறாம் நூற்றாண்டில் கட்டப்பட்டதாகக் கூறப்படுகின்றது. பின்னர் 1921இல் குரு ஹர்சாய் மால் கபூரினால் சீக்கியர்களின் பொற்கோயிலையொத்த கட்டடக்கலையுடன் கட்டப்பட்டு பண்டிதர் மதன் மோகன் மாளவியாவினால் திறந்துவைக்கப்பட்டது. 

அமிர்தசரஸ் புனிதநகராக அறிவிக்கப்படாத போதிலும் இக்கோயில் மற்றும் பொற்கோயிலைச் சுற்றி 200 மீட்டருக்குட்பட்ட சுற்றாடலில் புகையிலை, மது, மாமிசம் என்பவற்றின் விற்பனை தடை செய்யப்பட்டுள்ளது.
## படக்காட்சிகள்

## மேற்கோள்கள்


பகுப்பு:இந்திய பஞ்சாபில் உள்ள இந்துக் கோவில்கள்
பகுப்பு:அம்ரித்சர்
நிர்வாண பூஜை (இந்து சமயம்)

**நிர்வாண பூஜை** என்பது இந்து சமயத்தில் நம்பிக்கைகளை மட்டும் அடிப்படையாகக் கொண்டு நடத்தப்படும் சடங்காகும்.  நாட்டாரியல் சடங்குகளில் இந்த நிர்வாண பூஜை வளமைச் சடங்குகளின் கீழாக வருகின்றது. இந்த சடங்கினை மழையை வேண்டி கிராமத்து மக்கள் செய்கின்றனர்.  பெண்கள், சிறுவர்கள் போன்றோர்களை இந்தச் சடங்கிற்காக நிர்வாணப்படுத்தி அச்சமூகமே செய்கிறது. இந்து சமயத்தில் மாந்திரீக காரணங்களுக்காக இரவு நேரங்களில் சாக்த தெய்வங்களான துர்க்கை, காளி, சாமுண்டி போன்ற தெய்வங்களுக்கு பூஜை செய்யப்படுகிறது.

பொதுவாக முழு நிலவு நாள், அமாவாசை போன்ற நிலவின் சிறப்பான நாட்களில் இப்பூசைகள் செய்யப்படுகின்றன. பெண்ணையோ, ஆணையோ வசியம் செய்வதற்கும், குழந்தை பேரின்மைக்கும், பதவிக்காகவும், மாந்திரீக சக்திகாகவும் இவ்வாறான நிர்வாண பூசைகள் செய்யப்படுகின்றன.  

## தண்டனை

இந்தியாவில் இச்சடங்குமுறை சட்டரீதியா அங்கிரிக்கப்படாததாகும். அதனால் இப்பூசைகளை செய்வோர்களை காவல்துறை கைது செய்கிறது.  மகாராட்டிரா மாநிலத்தில் நரேந்திர தபோல்கர் என்பவர் இத்தகைய மூடநம்பிக்கைக்கு எதிராக போராடி இறந்தார். அதனால் மகாராட்டிர அரசு இவைகளை தடைசெய்துள்ளது. 

## ஆதாரங்கள்


பகுப்பு:இந்து சமயச் சடங்குகள்
பரிகாரம் (இந்து மதம்)

**பரிகாரம்** என்பது இந்து சமயத்தில் பக்தர்களின் பிரட்சனைகளை தீர்க்க செய்யப்படும் செயலாகும். இவை நம்பிக்கை அடிப்படையிலேயே நிகழ்த்தப்படுகின்றன. சில கோயில்களின் தலப்புராணங்கள் மற்றும் செவிவழிச் செய்திகள் மட்டுமே பரிகாரங்களுக்கான வழிகாட்டுதலாக உள்ளது. குழந்தையின்மை, திருமணத்தடை, ஜாதகத்தில் மாங்கல்ய தோசம் மற்றும் ராகு கேது தோசங்கள் போன்றவற்றுக்காக பரிகாரங்கள் செய்யப்படுகின்றன. 

பாவங்களை செய்தமைக்காக செய்யப்படும் பரிகார்களை பிராயச்சித்தம் என்று அழைக்கின்றனர். இவற்றில் கொலை முதலிய கொடிய பாவங்களுக்கும் அவற்றின் பாவங்களிலிருந்து விடு பட வழிவகை கூறப்பட்டுள்ளன. 

## சில பரிகாரங்கள்
* அன்னதானம் 
* பிதுர் தானம்
* பசு தானம்
* புனித நதிகளில் நீராடுதல்
* பசுக்களுக்கு அகத்திக்கீரை தருதல்
* அமாவைசையன்று உணவிடுதல் 
* சாதுக்களுக்கு உடையளித்தல்
* ஏழைகளுக்கு பணம்தருதல்

## பரிகாரப் பூசைகள்
சந்திர சூரிய கிரகணங்கள் ஏற்படும் போதும்,  சோதிடத்தில் கிரகங்களின் நிலைகள் ஏற்றார் போல இல்லாக் காலங்களிலும் பரிகாரப் பூசைகள் நடத்தபடுகின்றன. இந்த பரிகாரப் பூசைகள் தாந்தீக சமயமான சாக்தத்தில் மிக அதிகமாக கடைபிடிக்கப்படுகின்றன.

## ஆதாரங்கள்


பகுப்பு:இந்து சமய நம்பிக்கைகள்
பஞ்சாப் வேளாண்மை பல்கலைக்கழகம்

**பஞ்சாப் வேளாண்மை பல்கலைக்கழகம்** (*Punjab Agricultural University*, **PAU**) இந்திய மாநிலம் பஞ்சாபில் லூதியானா நகரில் அமைந்துள்ள மாநில வேளாண்மைப் பல்கலைக்கழகமாகும். இது 1962இல் நாட்டின் இரண்டாவது மிகப் பழைய வேளாண்மைப் பல்கலைக்கழகமாக நிறுவப்பட்டது; பாந்த்நகரில் உள்ள கோவிந்த் பல்லவ் பாந்த் வேளாண்மை மற்றும் தொழினுட்ப பல்கலைக்கழகம் முதன்முதலாக நிறுவப்பட்ட வேளாண்மைக்கான பல்கலைக்கழகமாகும். வேளாண் கல்வியில் இந்தப் பல்கலைக்கழகத்திற்கு பன்னாட்டளவில் நற்பெயர் உள்ளது.  1960களில் இந்தியாவின் பசுமைப் புரட்சியை முன்நடத்தியப் பெருமையும் பஞ்சாப் வேளாண் பல்கலைக்கழகத்திற்கு உள்ளது. 2005ஆம் ஆண்டில் இதிலிருந்து  குரு அங்கத் தேவ் கால்நடை மற்றும் விலங்கியல் பல்கலைக்கழகம் உருவானது.
## மேற்சான்றுகள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:இந்திய வேளாண்மைப் பல்கலைக்கழகங்கள்
சி3 (திரைப்படம்)

***சிங்கம் 3*** (*Singam 3*) ஹரி இயக்கத்தில் 2017ஆம் ஆண்டு பெப்ரவரி 9 அன்று வெளிவந்த ஒரு இந்திய அதிரடித் தமிழ்த் திரைப்படமாகும். இப்படம், 2013 ஆவது ஆண்டில் வெளியான சிங்கம் 2 திரைப்படத்தின் தொடர்ச்சியாகவும், சிங்கம் திரைப்பட வரிசையின் மூன்றாவது பகுதியாகவும் வெளியாகியுள்ளது. இத்திரைப்படத்தில் சூர்யா, அனுசுக்கா செட்டி, சுருதி ஹாசன், ஹன்சிகா மோட்வானி, ஆகியோர் முக்கிய வேடங்களில் நடித்துள்ளனர். சிங்கம் வரிசையின் முதல் இரு பகுதிகளுக்கு இசையமைத்த தேவி ஸ்ரீ பிரசாத்திற்கு பதிலாக  ஹாரிஸ் ஜயராஜ் இசையமைத்துள்ளார். இத்திரைப்படம் 2017 ஆம் ஆண்டு பிப்ரவரி 09 ஆம் திகதி வெளியானது.

## நடிகர்கள்

* சூர்யா - துரை சிங்கம் 
* அனுசுக்கா செட்டி - காவியா 
*சுருதி ஹாசன் - அக்னி
* ராதாரவி - துரை சிங்கத்தின் தந்தை 
* நாசர் - காவியாவின் தந்தை 
* சுமித்ரா - துரை சிங்கத்தின் தாய் 
* ஜானகி சபேஷ் - காவியாவின் தாய்
* டெல்லி குமார் - காவியாவின் தாத்தா 
* யுவராணி - துரை சிங்கத்தின் சகோதரி
* ராதிகா சரத்குமார்
* கிரிஷ்
* நிதின் சத்யா
* சூரி
* ரோபோ சங்கர்
* சாம்ஸ்

## பாடல்கள்

## மேற்கோள்கள்

## வெளி இணைப்புகள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சுருதி ஹாசன் நடித்த திரைப்படங்கள்
பகுப்பு:ஹரி இயக்கிய திரைப்படங்கள்
இந்திய பஞ்சாபில் விளையாட்டுக்கள்

**[[பஞ்சாப் (இந்தியா)|இந்திய பஞ்சாபில்]] விளையாட்டுக்களில்**  தற்கால  வளைதடிப் பந்தாட்டம், துடுப்பாட்டம் போன்றவற்றுடன் மரபுசார் விளையாட்டுக்களான கபட்டி (சடுகுடு), குசுத்தி (மற்போர்) குடோ கூண்டி (வளைதடிப் பந்தாட்டத்தைப் போன்றது) ஆகியனவும் அடங்கும். பஞ்சாப் பகுதியில் நூற்றுக்கும் மேற்பட்ட மரபார்ந்த விளையாட்டுக்கள் ஆடப்படுகின்றன.

பஞ்சாபில் மரபார்ந்த விளையாட்டுக்களை வளர்க்கவும் பாதுகாக்கவும்  மாநில அரசு 2014 முதல் பல முனைவுகளை எடுத்து வருகின்றது; *பஞ்சாப் ஊரக விளையாட்டுப் போட்டிகள்*  இவற்றில் ஒன்றாகும். இந்தப் போட்டிகளில் மாநில விளையாட்டுக்களான குஸ்தி போன்றவை சேர்க்கப்பட்டுள்ளன.
## துடுப்பாட்டம்
பஞ்சாபிகளுக்கு மிக விருப்பமான விளையாட்டாக துடுப்பாட்டம் உள்ளது. மாநில அளவில் இதனை பஞ்சாப் துடுப்பாட்ட சங்கம் கட்டுப்படுத்துகின்றது. இந்தியன் பிரீமியர் லீக்கில் விளையாடும்  கிங்சு இலெவன் பஞ்சாபு  மொகாலியைத் தலைமையகமாகக் கொண்டுள்ளது.
## கட்கா
கட்கா  () வாட்களுக்கு மாறாக மரத்தடிகளைக் கொண்டு போரிடும் தெற்காசிய மரபார்ந்த  விளையாட்டாகும்.
## சடுகுடு

### பஞ்சாப் வட்டப்பாணி
இது பஞ்சாபின் மாநில விளையாட்டாகும்.

### கபடி உலகக் கோப்பை
பஞ்சாப் வட்டப்பாணியிலமைந்த கபடி உலகக்கோப்பை போட்டிகளை 2010இலிருந்து பஞ்சாப் ஒருங்கிணைத்து வருகின்றது. 2014ஆம் ஆண்டு உலகக்கோப்பையில் ஆடவர் இறுதியாட்டத்தில் இந்தியாவும் பாக்கித்தானும் பங்கேற்றன; இதில் 45-42 என்ற புள்ளிகளில் இந்தியா வென்றது. பெண்கள் இறுதியாட்டம் இந்தியாவிற்கும் நியூசிலாந்திற்கும் இடையே நடந்தது; இதிலும் இந்தியா 36-27 என்ற புள்ளிக்கணக்கில் வென்றது.  

இந்தக் கோப்பையின் நிறைவு விழா பாதலில் உள்ள குரு கோவிந்த் சிங் விளையாட்டரங்கில் நடந்தது. இதில் பல முன்னணி திரை நட்சத்திரங்களும் புகழாளர்களும் பங்கேற்றனர். 

## மேற்சான்றுகள்

## வெளி இணைப்புகள்
* Amateur Circle Kabaddi Federation of India http://kabaddicircle.com/
* Pictures of traditional Punjabi games http://sukhart.com/Gallery-punjabi-games.html 
பகுப்பு:இந்தியப் பஞ்சாபில் விளையாட்டு
பாய் குருதாஸ்

**பாய் குருதாஸ்** (*Bhai Gurdas*) ( (1551 – 25 ஆகஸ்ட் 1636) என்றழைக்கப்படும் இவர், பஞ்சாபி மொழிக்கவிஞராகவும், சீக்கியர்களின் புனித நூலான ஆதி கிரந்தத்திற்கு அரிய திறவுகோல் தந்தவராகவும் அறியப்படுகிறார். மேலும், பத்து சீக்கிய குருக்களில் நான்கு குருக்களுக்கு உறுதுணையாகவும், சீடராகவும் இருந்த குருதாஸ், சீக்கிய சமய முக்கிய பிரமுகராகவும், பிரசங்கியாகவும் இருந்தவர்.

## ஆரம்பகால வாழ்க்கை
சீக்கியர்களின் மூன்றாவது குருவான குரு அமர்தாசின், மூன்று சகோதரர்களில் கடை சகோதரரான 'இஷர்தாஸ்' (*Bhai Ishar Das*) என்பவருக்கும், தாய் 'மாதா ஜீவனி' (*Jivani*) என்பவருக்கும், பஞ்சாபின் தரண் தரண் மாவட்டத்தில் உள்ள சீக்கியர்களின் தலைநகர் என்றழைக்கப்படும் கோவிந்த்வால் (*Goindval*) எனும் ஊரில் கி.பி 1551-ம் ஆண்டு பிறந்த பாய் குருதாஸ், தனது மூன்றாவது அகவையிலேயே (1554-ல்) தாயை இழந்தார். பின்னாளில், தன் 12-வது வயதில் (1563-ல்) தந்தை இஷர்தாசும்' இறந்துவிட  தந்தையின் தமையனான குரு அமர் தாஸ் பாதுகாப்பில் வளர்ந்தார். குரு அமர்தாசு முன்னரே 1546 ல் 'காடூர்' எனும் சிற்றூரில் இருந்து கோவிந்தவாலுக்கு தன் குரு பீடத்தை மாற்றியிருந்தார் என்பது குறிப்பிடத்தக்கது.

## சீட வாழ்க்கை
குரு அமர் தாசின் கீழ் வளர்ந்த குருதாஸ், குரு பீடத்தில் கீர்த்தனமும், பஜனையும், ஜபமும், புராணக் கதைகளும், பக்தர்கள், ஞானிகள் வரலாறு பற்றிய பிரவசனங்கள், வாழிபாடும் சமூக சேவைகளையும் பார்த்து கொண்டும் மற்றும் அனுபவித்து கொண்டும் அவற்றில் பங்கெடுத்து கொண்டும் வளர்ந்தார். இரண்டாவது குருவான குரு அங்கது தேவ் சம காலத்தில் பிறந்த குருதாஸ், குரு அமர் தாஸ், குரு ராம் தாஸ், குரு அர்ஜன், குரு அர்கோவிந்த் ஆகியோர்களுக்கு உற்ற துணையாகவும், சீடனாகவும் வாழ்ந்தவர்.

## கவிஞர்
ஐம்பெரும் குருக்களின் நேர் பார்வையில் வளர்ந்த பாய் குருதாஸ், ஆன்மிக நாட்டத்தோடு இளமையில் சிறப்பாக பயிற்சி பெற்றிருந்தார். அவர் தொண்டு செய்த குருமார்கள் அமர்தாசு, ராம்தாசு, மற்றும் அர்சூன் தேவ் போன்ற சிறந்த கவிஞர்களாக இருந்த இம்மூவரும், இசையிலும், மென்கலைகளிலும் தேர்ந்தவர்களாக இருந்ததினால்,அவர்களது நெருங்கிய தொடர்பால் பாய் குருதாஸ் ஒரு சிறந்த கவியாகவும் உருவெடுத்தார். பாரதப் பாரம்பரிய சமய இலக்கியங்கள் நாட்டு பாடல்கள், நாட்டுப்புற கலைகள் என பலவற்றையும் கற்றுத்தேர்ந்த குருதாசுக்கு, வயது வந்ததும், குருக்கள் அவருக்கு பல முக்கியமான பொறுப்புகளை அளித்தனர்.

## பங்களிப்பு
சீக்கியர்களின் மிக புனித தலமான அம்ரித்சர், அத்தலத்தில் முதன்முதலாக வெட்டப்பட்டது திருக்குளமே. அதன் பெயரையே பின்னாளில் அங்கெழுந்த நகருக்கும் சூட்டப்பட்டது. அக்குளத்திற்கு பின் குரு மகால் மன்றமான குருவின் மாளிகை எழுந்தது. இப்பணிகள் அனைத்திலும் பாய் குருதாசுக்கு பெரும் பங்குண்டு. குரு அமர் தாசின் தலைமையில் திருக்குளத்தை வெட்டு முன் அத்திட்ட்த்தை பரிசீலிக்க, 'பாய் ஜேத்தா' என்பவர் தலைமையில் நியமித்தார். அக்குழுவில் 21 வயதேயான பாய் குருதாசும் ஓர் உறுப்பினராக இருந்ததாக கருதப்படுகிறது.

## சான்றாதாரங்கள்

பகுப்பு:1551 பிறப்புகள்
பகுப்பு:1636 இறப்புகள்
பகுப்பு:சீக்கியர்கள்
பகுப்பு:பஞ்சாபி மக்கள்
பகுப்பு:இந்திய எழுத்தாளர்கள்
பகுப்பு:இந்தியக் கவிஞர்கள்
மிலேச்சர்கள்

**மிலேச்சர்கள்** (Mleccha) (சமஸ்கிருதம்: म्लेच्छ),  என்ற சொல்லிற்கு *பண்படாத மக்கள்* என்று பொருள். வேத காலத்தில் பண்டைய பரத கண்டத்திற்கு வெளியே இருந்த நாடுகளின் மக்களான யவனர்கள், சிதியர்கள்,  சகர்கள், கிராதர்களை குறிக்க மிலேச்சர் என்ற சொல் பயன்படுத்தப்பட்டது.

மேலும் பரத கண்டத்தில் வாழ்ந்த வெளிநாட்டு மக்களையும், அவர்களது நாடுகளையும் குறிப்பதற்கும்  மிலேச்சர் என்ற சொல் வேத கால பரத கண்ட மக்களால் பயன்படுத்தப்பட்டது. இனம், நிறம், மொழி வேறுபாடு கருதாமல்,  பரத கண்டத்திற்கு வெளியே இருந்து, பரத கண்டத்தில் குடியேறி வாழ்ந்த மக்களையும் குறிப்பதாகும்.
வியாசரின் மகாபாரத காவியத்தில் மிலேச்ச மக்கள், மிலேச்ச நாடுகள், மன்னர்கள் குறித்து விளக்கப்பட்டுள்ளது.

வேத தர்மங்களை பின்பற்றாத பாரசீகர்களையும், கிரேக்கர்களையும், உரோமானியர்களையும், அரபியர்களையும், சீனர்களையும் குறிப்பதற்கு மிலேச்சர் என்ற சொல் பயன்படுத்தப்பட்டது. 
மத்திய கால இந்தியாவில், வெளிநாட்டவர்களை தூய்மையற்றவர்கள் எனக் கருதி அவர்களை மிலேச்சர்கள் என குறிப்பிட்டு, சமூகத்திலிருந்து ஒதுக்கி வைத்தனர் என இந்தியாவில் பயணித்த பாரசீக அறிஞர் அல்-பிருனி  தனது பயணக் குறிப்புகளில் குறித்துள்ளார்.

## பெயர்
வாயு புராணம், மச்ச புராணம் மற்றும் பிரமாண்ட புராணங்களில், சப்த நதிகளுக்கு மேற்கே உள்ள நாடுகளை மிலேச்சர்களின் நாடுகள் எனக் குறித்துள்ளது. இந்து சமய பிரமாணங்களில் மிலேச்சர்களை வருணாசிரம தருமத்திற்கு அப்பாற்பட்டவர்கள் என கூறுகிறது.

## மகாபாரதக் குறிப்புகள்
வியாசரின் மகாபாரத காவியத்தில் மிலேச்ச மக்கள், மிலேச்ச நாடுகள், மன்னர்கள் குறித்து விளக்கப்பட்டுள்ளது. மிலேச்ச போர் வீரர்கள், தூய்மையற்ற பழக்கவழக்கங்களையும், தலையை முழுவதுமாக அல்லது பாதி அளவிற்கு மழித்துக் கொண்டு, முகத்தை மூடும் அளவிற்கு தலைக்கவசம் அணிந்து, கோரமான முகத்தையும் மூக்கையும் உள்ளவர்கள் என மகாபாரதம் குறிப்பிடுகிறது. மலைகளில், மலைக் குகைகளில் வாழ்பவர்கள். வசிட்டரின் நந்தினி எனும்  தெய்வீக பசுவை கவர வந்த விசுவாமித்திரரின் போர்ப்படைகளை எதிர் கொள்ள, வசிட்டரின் ஆணைப்படி, நந்தினி தனது கோரமான கண்களிலிருந்து வெளியிட்ட பல இன போர்வீரர்களில் மிலேச்சர்களும் ஒருவகையினர் ஆவார்.

மிலேச்ச அரசர்களில் புகழ்பெற்றவர்களில் பிராக்ஜோதிச நாட்டின் மன்னர் பகதத்தனும் ஒருவராவார். குருச்சேத்திரப் போரில் மிலேச்சப் படைகள் பாண்டவர் அணிக்கு எதிராகப் பெரும் யாணைப்படைகளுடன் போரிட்டனர். இந்தியாவின் கிழக்கில் இருந்த பாலப் பேரரசு மிலேச்சர்களின் நாடு என்றும் குறிப்பிடப்பட்டுள்ளது.

## மேற்கோள்கள்

; Sources
* 
* 

## மேலும் படிக்க
* Parasher, A (1991), Mlecchas in Ancient India, Munshiram Manoharlal, 
* To learn more about the History of India, see http://www.pbs.org/thestoryofindia

பகுப்பு:பண்டைய இந்திய இனக்குழுக்கள்
போலிகள் (பஞ்சாபி)

***போலிகள்*** (*Boliyan*, உச்சரிப்பு:*பம்பாய்* என்பதிலுள்ள இரண்டாம் *ப* போல) என்பன பஞ்சாப் பகுதியில் பாடப்படும் இரண்டடி பாடல்களாகும். *போலி*  நிகழ்வுகளையும் அதன்போது ஏற்படும் உணர்ச்சிகளையும் ஏற்படும் சூழல்களையும் வெளிப்படுத்துவனவாக அமையும். பொதுவாக *போலி* பெண்ணொருவரால் அறிமுகப்படுத்தப்பட்டு அவரது குழுவின் மற்ற பெண்களால் கூட்டாகப் பாடப்படும். போலிகள் பெரும்பாலும் குழந்தை பிறப்பின் போதும், திருமண நிகழ்வின் போதும் பாடப்படும்.

இந்த போலிகள் அடுத்தடுத்த தலைமுறைகளுக்கு வாய்வழியே  வந்தவையாம். தற்காலத்தில் போலிகள் பாங்க்ரா இசையுடன்  பிணைந்து வட அமெரிக்கா, பெரிய பிரித்தானியா,  ஆத்திரேலியா, நியூசிலாந்து நாடுகளுக்குப் பரவியுள்ளது. இது புதியவகை, நகரிய பாணி பாங்க்ரா வகையை உருவாக்கியுள்ளது. வட இந்தியர்களை மட்டுமல்லாது அனைவரையும் கவரும் வண்ணம் வளர்ந்துள்ளது. 

பொதுவாக போலிகளை பெண்கள்தான் பாடுவார்கள் என்றாலும் ஆண்களும் பாடுகின்றனர். குல்விந்தர் தில்லோன் தனது போலியான் பாடல்கள் மூலமாகவே பிரபலமானவர்.

## ஜாகோ
"ஜாகோ" என்பது திருமணத்திற்கு முந்தைய நாளில் விழித்திருக்கும் இரவில் குடும்பத்தினர் அனைவரும் கூடியிருக்க மகிழ்ச்சியான தருணத்தைப் பாடும் போலி ஆகும். ஜாகோ இரவன்று பாடப்படும் முதல் போலி  *ஜாகோ ஐயா* ஆகும்- இதனை இவ்வாறாக மொழிபெயர்க்கலாம்:

*ஜத்தா ஜாக் வே.* -  நீங்கள் ஜாட்டுக்கள் எல்லோரும் விழியுங்கள்
*ஹுன் ஜாகோ ஐயா. - ஜாகோ வந்துவிட்டது 
*ஷவா வே ஹுன் ஜாகோ ஐயா.* - ஓ, பாருங்கள், ஜாகோ வந்துவிட்டது.
* லோரி தெ கே பையா*
* உத் பௌ ஜி*
* அத்தியான் கரு ஜி *
* சுக்னி பௌஜி *
* ஜாகோ ஐயா* 
* ஜத்தா ஜாக் வே* 
* ஹுன் ஜாகோ ஐயா" 


வழமையாக போலிகள் பாடும்போது பெண்கள் *[[கித்தா நடனம்|கித்தா நடனமாடுவர்]]*.  மால்வா பகுதியிலும், கீழ் பஞ்சாபிலும், ஆண்கள் போலிகளைப் பாடுகின்றனர். அவர்கள் போலிகளுடன் *[[பாங்க்ரா]]* நடனமும் ஆடுகின்றனர்.

பஞ்சாபிய மூதாதையரால் பெண்களின் உணர்ச்சிகளை வெளிப்படுத்த போலிகள் அறிமுகமாயின.  போலிகளுக்கு மேலும் அழகும் வலிவுமூட்ட பெண்கள் வண்ணமிகு சல்வார்-கமீஸ்களை அணிகின்றனர்.
போலிகளை இயற்ற கவிஞர்கள் தேவையில்லை, விவசாயப் பெருமக்கள் கூட பங்கெடுக்கின்றனர். இவற்றின் சந்தம் சீராக இருக்கும்; பல நேரங்களில் போலிகளை அழகாக்க பொருளற்ற எதுகைகளும் சேர்க்கப்படும். அனைத்து நாட்டுப்புற நடனங்களும் வட்டமாக நிகழ்த்தப்படும். 

கித்தா நடனமாடும்போது பெண்கள்  இனிய குரலில் பாட,  *தோலக்* எனப்படும் மேளம், *கத்தா* எனப்படும் கடங்கள் தாளயிசை வழங்குகின்றன.குழுத்தலைவி போலியைப் பாட அதனை குழுவிலுள்ள மற்றப் பெண்கள் மீளவும் பாடுகின்றனர். 

## மேற்சான்றுகள்

## வெளியிணைப்புகள்
போலிகள் - குறிப்பு 
பகுப்பு:பஞ்சாபி பண்பாடு
பகுப்பு:பஞ்சாபி மொழி
அசீநாப்தைலீன்

**அசீநாப்தைலீன்** *(Acenaphthylene)* என்பது C12H8 என்ற வேதிவாய்ப்பாட்டைக் கொண்ட ஒரு பல்வளைய அரோமாட்டிக் நீரகக்கரிமம் ஆகும். அசீநாப்தைலீனின் மூலக்கூற்று அமைப்பு 1 மற்றும் 8 நிலைகளில் C2H2 அலகு இணைக்கப்பட்ட நாப்தலீனின் அமைப்பை ஒத்திருக்கிறது. மஞ்சள் நிறத்தில் திண்மமாக இருக்கும் இச்சேர்மம் மற்ற பல்வளைய அரோமாட்டிக் நீரகக்கரிமங்களைப் போல ஒளிர் தன்மையற்று காணப்படுகிறது. 

## தோற்றம்

நிலக்கரித் தாரில் 2% அளவுக்கு அசீநாப்தைலீன் காணப்படுகிறது. அசீநாப்தீனை ஐதரசன் நீக்கம் செய்யும் வினையின் மூலம் தொழிற்துறையில் அசீநாப்தைலீன் தயாரிக்கப்படுகிறது. அண்டத்தில் காணப்படும் 20% அளவுக்கு மேலான கார்பன், பல்வளைய அரோமாட்டிக் நீரகக்கரிமங்களில் இருந்தே கிடைக்கிறது.

## வினைகள்

அசீநாப்தைலீனனை ஐதரசன் நீக்க வினைக்கு உட்படுத்துவதால் அதிக நிலைப்புத்தன்மை கொண்ட சேர்மமான அசீநாப்தீன் உருவாகிறது. சில கரிமவுலோக சேர்மங்களுக்கு இச்சேர்மம் ஒரு ஈதல் தொகுதியாகச் செயல்படுகிறது

## மேற்கோள்கள்


பகுப்பு:பல்வளைய அரோமாட்டிக் நீரகக்கரிமங்கள்
ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2016

ஆத்திரேலியத் துடுப்பாட்ட அணி இலங்கையில் 2016 சூலை 26 முதல் செப்டம்பர் 9 வரை சுற்றுப் பயணம் மேற்கொண்டு இலங்கைத் துடுப்பாட்ட அணியுடன் மூன்று தேர்வுப் போட்டிகளிலும், ஐந்து ஒரு-நாள் போட்டிகளிலும், இரண்டு பன்னாட்டு இருபது20 போட்டிகளிலும் விளையாடியது.

வார்ன்-முரளிதரன் விருதுக்காக இடம்பெற்ற தேர்வுப் போட்டித் தொடரை இலங்கை அணி 3-0 என்ற கணக்கில் வென்று, ஆத்திரேலியாவுக்கு எதிரான தனது இரண்டாவது தேர்வுத் தொடர் வெற்றியையும், ஆத்திரேலியாவுக்கு எதிரான தனது முதலாவது முழுமையான தொடர் வெற்றியையும் பெற்றது. இம்முடிவுகளை அடுத்து ஆத்திரேலியா ஐசிசி தேர்வுத் தர வரிசையில் முதலாம் இடத்தில் இருந்து மூன்றாம் இடத்துக்குத் தள்ளப்பட்டது. அதே வேளையில், இலங்கை அணி ஏழாம் இடத்தில் இருந்து ஆறாம் இடத்திற்கு முன்னேறியது.

இலங்கைத் துடுப்பாளர் திலகரத்ன டில்சான் ஒருநாள் மற்றும் இ20ப போட்டிகளில் இருந்து இத்தொடரின் இறுதியில் ஓய்வு பெறப் போவதாக 2016 ஆகத்து மாதத்தில் அறிவித்தார்.

## அணிகள்

## தேர்வுத் தொடர்கள்

### 1வது தேர்வு

### 2வது தேர்வு

### 3வது தேர்வு

## ஒருநாள் தொடர்
### 1வது ஒருநாள்

### 2வது ஒருநாள்

### 3வது ஒருநாள்

### 4வது ஒருநாள்

### 5வது ஒருநாள்

## இ20ப தொடர்
### 1வது இ20ப

### 2வது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:ஆத்திரேலியாவில் துடுப்பாட்டம்
பகுப்பு:2016 இல் விளையாட்டுகள்
தேன் பருந்து

**தேன் பருந்து** (*Oriental Honey Buzzard*) இப்பறவை ஊன் உண்ணி வகையைச்சார்ந்தது ஆகும். அதிகமாக இந்தியாவின் தமிழ் நாடு மாநிலத்தில் காணப்படுகிறது. இப்பறவையைபோல் பருந்து, கழுகு, பூனைப் பருந்து போன்றவையும் ஊன் உண்ணி வகைகள் ஆகும்.

## விளக்கம்
இவ்வகையான பருந்துகளின் பொது பெயர் பாறு என அழைக்கப்படுகிறது. இதன் உடல் மேல் பரவியுள்ள தூவல்களின் நிறத்தைக்கொண்டு இதனை தேன் பருந்து என்று அழைக்கப்படுகிறது. மேலும் தேன் அடைகளில் காணப்படும் சிறிய லார்வா புழுக்களைப் பிடித்து உண்ணும் பழக்கம் கொண்டுள்ளது.  
இவை சைபீரியா, ஆசியா, ஜப்பான்போன்ற பகுதிகளை தன் இனவிருத்தி மண்டலமாகக் கொண்டுள்ளது.
இப்பறவைகளை கோடைகாலங்களில் நகர்வுகளைச் சைபீரியா பகுதிகளிளும் குளிர் காலங்களில் தென்கிழக்காசியா பகுதிகளுக்கும் மாற்றிக்கொள்கிறது. இப்பறவை ஒன்றுக்கும் மேற்பட்ட கூடுகளைக்கட்டுகிறது. மேலும் இவை தேன் ஈயின் லார்வா புழுக்களையும், குளவிகளையும் விரும்பி உட்கொள்கிறது. இதனுடன் வண்டுகளையும் பிடித்து உட்கொள்கிறது. பொதுவாக மரங்கள் அடர்ந்த காடுகளைத் தமது இனப்பெருக்கத்திற்கு தேர்ந்தெடுக்கிறது.

## மேற்கோள்கள்

பகுப்பு:தமிழ்நாட்டுப் பறவைகள்
பகுப்பு:வல்லூறுகள்
பகுப்பு:வங்காளதேசப் பறவைகள்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:கொன்றுண்ணிப் பறவைகள்
பகுப்பு:ஆசியக் கொன்றுண்ணிப் பறவைகள்
சிறிய கரும்பருந்து

**சிறிய கரும்பருந்து** (*black-shouldered kite*) இப்பறவை ஆத்திரேலியா பகுதிகளில் திறந்த வெளிகளில் அதிகமாகக்காணப்படுகிறது. இப்பறவை ஊன் உண்ணிப் பறவையாகும். இப்பறவை ஐரோவாசியா, ஆப்பிரிக்கா, மற்றும் அமெரிக்காப் பகுதிகளில் காணப்படும் கருஞ்சிறகுப் பருந்தைப் (Letter-winged kite) போல் காணப்படுகிறது.

## விளக்கம்
இப்பறவையின் நீளம் சாதாரணமாக 35 முதல் 38 செமீ வரையிலும் சிறகு விரிந்த நிலையில் 80 முதல் 95 செமீட்டர்கள் வரையிலும் உள்ளது. இவற்றில் ஆண பறவை சிறியதாகவும் கண்கள் சிகப்பு நிறத்திலும் காணப்படுகிறது. இப்பறவை தன் சிறகை விரித்துப் பறக்கும் போது விசில் அடிப்பதுபோல் சத்தம் எழுப்பும் தன்மை கொண்டது. இவற்றின் இனப்பெருக்க காலம் ஆகசுட் மாதத்திற்கும் சனவரி மாதத்திற்கும் இடையில் நடக்கிறது. இவை வானத்தில் சுற்றிக்கொண்டே தன் இரையை பூமியில் பார்த்து விரைந்து சென்று பிடிக்கும் வல்லமை கொண்டுள்ளது. முப்பது நாட்களுக்குள் மூன்று முட்டைகள் இட்டு அடைகாக்கிறது. இதன் குஞ்சுகள் ஐந்து வாரங்களில் வெளிவந்து தனது இரை வேட்டைக்கு தயாராகிறது.

## மேற்கோள்கள்

## வெளியிணைப்புகள்

* 
* 
* 
*Xeno-canto: sound recordings of the black-shouldered kite

பகுப்பு:வல்லூறுகள்
பகுப்பு:பருந்துகள்
பகுப்பு:ஆத்திரேலியப் பறவைகள்
அவந்தி நாடு

**அவந்தி நாடு** (Avanti Kingdom) பண்டைய பரத கண்ட நாடுகளில் ஒன்றாகும்.  தற்கால மால்வா, மேற்கு நிமோர் மாவட்டம் மற்றும் கிழக்கு நிமோர் மாவட்டப் பகுதிகளே அவந்தி நாடாகும். அவந்தி நாடு குறித்து மகாபாரத காவியத்தில் குறிப்பிடப்பட்டுள்ளது. அவந்தி நாடு பேட்வா ஆற்றால் வடக்கு அவந்தி மற்றும் தெற்கு அவந்தி என இரண்டாக பிரிந்துள்ளது. தெற்கு அவந்தி பகுதிக்கு மகிழ்மதி நகரம் தலைநகராகவும்; வடக்கு அவந்தி பகுதிக்கு  சப்த மோட்ச புரிகளில் ஒன்றான  உஜ்ஜைன் நகரம் தலைநகராக விளங்கியது.
    
மகாவீரர் மற்றும் கௌதம புத்தர் காலத்தில் ஒன்று பட்ட அவந்தி நாட்டிற்கு உஜ்ஜைன் நகரம் தலைநகராக இருந்தது. அவந்தி நாட்டின் மன்னர் நந்திவர்தனன், மகத நாட்டின் சிசுநாகனை வென்றவர். பின்னர் அவந்தி, மகதப் பேரரசில் இணைக்கப்பட்டது. மௌரியப் பேரரசர் அசோகர் இளைமையில் அவந்தி நாட்டின் ஆளுநராக இருந்தவர்.

## மகாபாரதக் குறிப்புகள்

### பண்டைய பாரத நாடுகளில் அவந்தி
மகாபாரத காவியத்தில் பண்டைய பரத கண்டத்து நாடுகளையும், பல்வேறு இன மக்களை குறிப்பிடும் இடத்தில்,  அவந்தி நாட்டுடன் குந்தி நாடு, விதர்ப்ப நாடு, சௌராட்டிர நாடு, சேதி, அஸ்மகர்கள், கரூசகர்கள், கோப இராஷ்டிரர்கள், மகத நாடு, மல்ல அரசுகளும் குறிக்கப்பட்டுள்ளது. அவந்தி நாடு கல்வியிலும், செல்வத்திலும் செழிப்பு மிக்க நாடாக விளங்கியது என மகாபாரதம் குறிப்பிட்டுள்ளது. பரத கண்டத்தின் தெற்கில் உள்ள விதர்ப்ப நாடு, வடக்கின் மகத நாடு, கிழக்கின் துவாரகை போன்ற நாடுகளை இணைக்கும் நெடுஞ்சாலைகள் அவந்தி நாடு வழியாகச் சென்றதால், அவந்தி மத்திய இந்தியாவின் பெரும் கல்வி மையமாகவும்; வணிக மையமாகவும் திகழ்ந்தது.

### இராசசூய வேள்வியில் அவந்தி அரசன்
இந்திரப்பிரஸ்தத்தில் தருமன் நடத்திய இராசசூய வேள்வியில், பரத கண்டத்தின் பல நாட்டு மன்னர்களுடன் அவந்தி நாட்டு மன்னரும் வருகை வந்து, தருமனுக்கு பரிசுகளை வழங்கி சிறப்பித்தார்.

### குருச்சேத்திரப் போரில்
குருச்சேத்திரப் போரில் அவந்தி நாட்டின் தெற்கு மற்றும் வடக்கு பகுதியின் மன்னர்களும்; சகோதரர்களுமான *விந்தன்*   மற்றும் *அனுவிந்தன்*   ஆகியோர், ஆளுக்கு ஒரு அக்குரோணி படைகளுடன், கௌரவர் அணி சார்பாக, பாண்டவர் அணிக்கு எதிராகப் போரிட்டனர். (மகாபாரதம், பீஷ்ம பருவம், அத்தியாயம் 19) (5:19)

பீஷ்மரின் தலைமையிலான கௌரவர் அணியின் படைத்தலைவர்களாக, அவந்தி நாட்டின் விந்தனும், அனுவிந்தனும் போரிட்டனர். பீஷ்மருக்குப் பின்ன்னர் துரோணரின் தலைமையிலும் அவந்தி நாட்டு மன்னர்கள் படைத்தலைவர்களாக போரிட்டனர். அவந்தி நாட்டு மன்னர்களான விந்தனையும், அனுவிந்தனையும் அருச்சுனன் போரில் கொன்றார்.

## இதனையும் காண்க
* பரத கண்டம்
* அவந்தி

## மேற்கோள்கள்

*Kisari Mohan Ganguli, *The Mahabharata of Krishna-Dwaipayana Vyasa Translated into English Prose*, 1883-1896.

பகுப்பு:மகாபாரதத்தில் நாடுகள்
பகுப்பு:மகாஜனபதம்
பகுப்பு:மத்தியப் பிரதேச வரலாறு
பிரம்மோற்சவம்

**பிரம்மோற்சவம்** என்பது இந்து சமய நம்பிக்கையின் படி பிரம்மனால் நடத்தப்படுகின்ற உற்சவம் ஆகும். கோயில் திருவிழாக்களில் நடத்தப்படுகின்ற உற்சவங்களில் இந்த பிரம்மோற்சவம் சிறப்பு மிக்கதாக கருதப்படுகிறது. 

## தொன்மம்
பிருகு முனிவர் தன்னுடைய வருகையை மதியாமல் படுத்திருந்த திருமாலின் மாரின் மீது எட்டி உதைத்தார். அதனால் திருமாலின் மார்பில் குடியிருந்த திருமகள், திருமாலை விட்டுப் பிரிந்தார். திருமால் வைகுந்தத்திலிருந்து பூலோகத்திற்கு வந்து வேங்கட மலையில் தங்கினார். அங்குவந்த பிரம்மன் பெரியதாக விழா எடுத்தார். 

திருமலையில் பிரம்மோட்சவம் புகழ்பெற்ற விழாவாக கொண்டாடப்படுகிறது. ஒன்பது நாட்கள் இவ்விழா நடத்தப்படுகிறது. இறுதி நாள் திருவோணத் திருநாளாக வருமாரு அமைக்கப்படுகிறது. 

## மேற்கோள்கள்


## வெளி இணைப்புகள்

பகுப்பு:இந்து சமய விழாக்கள்
அல்லைல் புரொப்பைல் இருசல்பைடு

**அல்லைல் புரொப்பைல் இருசல்பைடு** *(Allyl propyl disulfide)* என்பது C6H12S2. என்ற வேதிவாய்ப்பாடு கொண்ட ஒரு கரிம கந்தகச் சேர்மமாகும். வெளிர் மஞ்சள் நிறமும் கடும் நெடியும் கொண்ட இத்திரவம் எளிதில் ஆவியாகிறது. வெங்காயம் மற்றும் பூண்டு  ஆகியனவற்றின் பிரதான பகுதிப்பொருளாகக் காணப்படும் அல்லைல் புரொப்பைல் இருசல்பைடு உணவுக் கூட்டுப்பொருளாகவும் நறுமணத்திற்காகவும் சேர்க்கப்படுகிறது. வெங்காயம் மற்றும் பூண்டை அரியும்போது இந்நீர்மம் ஆவியாகி கண்களில் பரவி எரிச்சலூட்டுகிறது. இவற்றைச் சமைக்கும் போதும் ஆவியாகி, காரத்தன்மையை விடுவித்து இனிப்புச் சுவையை தருகின்றன.

## மேற்கோள்கள்

பகுப்பு:கரிம இருசல்பைடுகள்
இராசசூய வேள்வி

**இராஜசூய வேள்வி** (Rajasuya) என்பது இந்து தொன்மவியல் படி, மாமன்னர்களால் அதிகப்  பொருட் செலவுடன் செய்யப்படும் ஒரு வகை வேள்வி ஆகும். தான் ஒரு மாமன்னர் என்பதை மற்ற மன்னர்களுக்கு உணர்த்துவதற்காகவும், நாட்டிற்கு புதிதாக பட்டம் சூட்டிக்கொள்ளும் பொருட்டும் ஒரு மன்னரால் இராசசூய வேள்வி  செய்யப்படுகிறது.   
ஆபஸ்தம்ப சூத்திரத்தில் இராச்சூய வேள்வி செய்முறை குறித்து விளக்கப்பட்டுள்ளது. 18.8–25.22. இராசசூய வேள்வியின் போது சோம பானம் பிழிதல், சொக்கட்டான் ஆடுதல், தேர் ஓட்டுதல், வில்லிருந்து அம்பு எய்துதல், கால்நடை மந்தையை வேட்டையாடுதல் போன்ற செயல்கள் வேள்வி நடத்தும் மன்னரின்  தலைமையில் நடைபெறும்.

இராசசூய வேள்விக்கான நிதி திரட்ட, மற்ற நாடுகளின் போர் தொடுத்து திறை வசூலிப்பர். மேலும் இராசசூய வேள்வியில் கலந்து கொண்ட பிற நாட்டு மன்னர்கள், இராசசூய வேள்வியை செய்த மன்னரை வாழ்த்திப் பரிசளிப்பார்கள்.

## மகாபாரதக் குறிப்புகள்
நாரதரின் ஆலோசனையின் படி , இந்திரப்பிரஸ்தம் எனும் புது நகரை நிறுவிய கையுடன் பாண்டவர்களின் மூத்தவன் தருமன் இராசசூய வேள்வி நடத்த, தனது சகோதரர்கள் மற்றும் கிருஷ்ணரிடம் ஆலோசனை செய்தான். பின்னர் வேள்விக்கான நிதி திரட்ட, வீமன், அருச்சுனன், நகுலன் மற்றும் சகாதேவன் ஆகியோர் பரத கண்டத்தின் நான்கு திசைகளில் உள்ள நாடுகளுடன் போரிட்டு திறை வசூலித்தனர் என்பதை மகாபாரதம், பருவத்தின் இறுதிப் பகுதிகளில் குறிப்பிட்டுள்ளது. 

மேலும் தருமரின் இராசசூய வேள்வியில் கலந்து கொண்ட பரத கண்ட நாட்டு மன்னர்களின் பெயர்களும் மற்றும் பல்வேறு இன மக்களின் தலைவர்களின் பெயர்களும்; அவர்கள் தருமரை வாழ்த்தி வழங்கிய பரிசுப் பொருட்கள் விவரம் குறிக்கப்பட்டுள்ளது.

இராசசூய வேள்விக்கான முதல் மரியாதையை கிருஷ்ணருக்கு தரக்கூடாது என மறுத்துப் பேசிய சேதி மன்னர் சிசுபாலன், தொடர்ந்து கிருஷ்ணரை நூறு முறைகளுக்கு மேல் தகாத சொற்களால் திட்டினார். இதனால் கோபங் கொண்ட கிருஷ்ணர் தனது சக்கராயுதத்தால் சிசுபாலனை கொன்றார். 

## மேற்கோள்கள்

### ஆதாரங்கள்

* 

பகுப்பு:இந்து தொன்மவியல்
பகுப்பு:இந்து சமய யாகங்கள்
பகுப்பு:வேள்விகள்
1579

ஆண்டு **1579** (**[[ரோம எண்ணுருக்கள்|MDLXXIX]]**) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
*சனவரி 23 &ndash; வடக்கு நெதர்லாந்து ஐக்கிய மாகாணங்கள் என்ற கூட்டமைப்பில் இணைந்தது.
*மார்ச் &ndash; மாஸ்ட்ரிக்ட் எசுப்பானியரால் கைப்பற்றப்பட்டது.
*சூன் 17 &ndash; பிரான்சிஸ் டிரேக் தனது உலகச் சுற்றுப் பயணத்தின் போது இன்று கலிபோர்னியா என ழைக்கப்படும் நிலத்தில் தரையிறங்கி, அதனை இங்கிலாந்தின் முதலாம் எலிசபெத்த்துக்காக உரிமை கோரினார்.
*அக்பர் ஜிஸ்யாயை நீக்கினார்.
*என்றீக்கே என்றீக்கசு *கிரிசித்தியானி வணக்கம்* என்ற தமிழ் நூலை வெளியிட்டார்.

## பிறப்புகள்
* டிசம்பர் 9 &ndash; மார்டின் தெ போரஸ், பெரு கத்தோலிக்கப் புனிதர் (இ. 1639)

## இறப்புகள்

## மேற்கோள்கள்
சீனர்கள், மகாபாரதம்

**சீனர்கள்** (Chinas or  Chīnaḥ (சமஸ்கிருதம் चीन:), மகாபாரத காவியம் மற்றும் புராணங்கள் கூறும், பண்டைய பரத கண்டத்தின் வடகிழக்கில் வாழ்ந்த மஞ்சள் நிற மக்களாவர். இம்மக்கள் தற்கால சீனா நாட்டைச் சேர்ந்தவர்கள்.    

## மகாபாரதக் குறிப்புகள்
குருச்சேத்திரப் போரில் பகதத்தனின் பிராக்ஜோதிச படையில், கிராதர்களுடன், சீன வீரர்களும் இருந்தனர்.

மகாபாரதம், பீஷ்ம பருவம், அத்தியாயம் 65 & 66-இல் சீனர்களுடன், மிலேச்சர்கள், யவனர்கள், சகர்கள், சிதியர்கள்,   காம்போஜர்கள், குந்தலர்கள், ஹூணர்கள், பாரசீகர்கள், தருணர்கள், இரமணர்கள், தசமாலிகர்கள் போன்ற வெளிநாட்டு இன மக்களைக் குறித்துள்ளது. 
 

மகாபாரதத்தின் சாந்தி பருவத்தில் சீனர்களை இமயமலைத்தொடர்களில் உள்ள உத்தரபாத நாடுகளின் யவனர்கள், கிராதர்கள், காந்தாரர்கள், ஷபரர்கள், சகர்கள், துஷாரர்கள், பகவலவர்கள், மத்திரர்கள், காம்போஜர்களுடன் ஒப்பிட்டு பேசுகிறது. இம்மக்கள் வேத கால பண்பாட்டை பின்பற்றாதவர்கள் என்றும் குறிப்பிட்டுள்ளது.

மகாபாரத வன பருவத்தில், கிராதர்களின் இமயமலை வழியாக சீனர்களின் நிலப்பரப்பை அடையலாம் எனக்குறித்துள்ளது. பரத கண்டத்திற்கு வடக்கே அமைந்த நாடுகளின் ஒன்றாக சீனர்களின் நாட்டை குறிப்பிடப்பட்டுள்ளது.

## இதனையும் காண்க
* பரத கண்டம்

## மேற்கோள்கள்

பகுப்பு:இந்திய தொன்மவியல்
ஜோசுவா ஸ்ரீதர்

**ஜோசுவா ஸ்ரீதர்** (*Joshua Sridhar*; பிறப்பு: 1974) என்பவர் ஒரு இந்திய திரைப்பட இசையமைப்பாளர் ஆவார். இவர் 2004 திசம்பர் 8 அன்று வெளியான புகழ்பெற்ற படமான *[[காதல் (திரைப்படம்)|காதல்]]*  திரைப்படத்தின் வழியாக இசையமைப்பாளராக அறிமுகமானார்.

## துவக்ககால வாழ்கையும் கல்வியும்
ஜோஷ்வா ஸ்ரீதர் சென்னையில் 1974 மார்ச் 9 அன்று பிறந்தார். இவரது பெற்றோர் சரவணன் மற்றும் இராஜலட்சுமி ஆகியோர் ஆவர். இவர் சென்னையில் உள்ள பாரதிய வித்யாபவனின் இராஜாஜி வித்யாஸ்ரமம் பள்ளியில்  1980 முதல் 1990 வரை பயின்றார். மேனிலைக்கல்வி முடித்தது பின்  மெட்ராஸ் இன்ஸ்டிடியூட் ஆஃப் மியூசிக்கில் பியானோ வாசிக்கவும் மேற்கத்திய இசையின் நுணுக்கங்களையும்  கற்றார். பியானோ படிக்கும்போது அங்கு கித்தார் கற்ற பெண்ணோடு காதல் மலர 19 வயதில் திருமணம்; 20 வயதில் முதல் குழந்தை என வாழ்க்கையின் போக்கு மாறியது. திருமணத்துக்குப்பின் 1993 இல் கிருத்துவ மதத்துக்கு மதம் மாறினார். அதுவரை ஸ்ரீதராக இருந்தவர் ஜோஷ்வா ஸ்ரீதராக மாறினார்.  2004 ஆண்டு இவர் கிருத்துவ மதத்தில் இருந்து வெளியேறி இந்துவாக வாழ்ந்து வருகிறார்.

## வாழ்க்கை
இளம்வயதிலேயே பியானோவைக்  கற்றுக்கொண்டு இளையராஜாவிடம் வாசிக்க வேண்டும் என்ற ஆசையில் இருந்தார். இசையைப் படிப்பு முடிந்தபின் இளையராஜாவிடம் சேர முயன்று இயலவில்லை. கிறிஸ்தவராக மாறியதை அடுத்து, காஸ்பெல் இசை ஆல்பங்கள் இசையமைக்கும் வாய்ப்பு தேவாலயம் மூலமாகக் கிடைத்தது. தற்செயலாக இந்தப் பாடல்களைக் கேட்ட  திரைப்படப் புல்லாங்குழல் கலைஞர் நவீன் தன்னுடைய ஆல்பங்களுக்குக் கீபோர்ட் வாசிக்கும் வாய்ப்பைக் கொடுத்தார். தெலுங்குத் திரை இசையமைப்பாளர் கீரவாணி, அடுத்து, இசையமைப்பாளர் மணிசர்மாவின் முதல் படம் தொடங்கித் தொடர்ந்து மூன்றாண்டுகள் அவருடைய படங்களில் கீபோர்டு வாசித்தார். அதை அடுத்து இயக்குநர் ராம் கோபால் வர்மாவுக்கு இசையமைத்து வந்த சந்தீப் சவுதாவிடம் கீபோர்ட் கலைஞராகப் பணியாற்றினார்.  ராம் கோபால் வர்மாவின் ‘ரங்கீலா’, ‘தவுத்’ படங்களுக்கு ஏ. ஆர். ரகுமான் இசையமைத்திருந்ததால் அவருடைய அறிமுகம் கிடைத்தது. இதன்பிறகு பார்த்தாலே பரவசம்’, ‘லகான்’ ‘காதல் வைரஸ்’, ‘பாய்ஸ்’ எனத் தொடர்ந்து மூன்றரை ஆண்டுகள் ரகுமானின் 15 படங்களில் பல பாடல்களுக்கும் பின்னணி இசைக்கும் கீபோர்ட் வாசித்தார். இதே நேரத்தில் யுவன் சங்கர் ராஜா, கார்த்திக் ராஜா, வித்யாசாகர் உள்ளிட்ட இசையமைப்பாளர்களோடும் இசையால் இணைந்தார்.பாய்ஸ் படத்தில் ஜோசுவாவின் திறமையைக் கவனித்த இயக்குநர் ஷங்கர் மூலமாக முதல் படம் எடுக்கத் திட்டமிட்டிருந்த பாலாஜி சக்திவேலுவின் அறிமுகம் கிடைத்தது. அவர் இயக்கிய காதல் படத்திற்கு இசையமைக்கும் வாய்ப்பு கிடைத்து, படம் 2004 திசம்பர் அன்று வெளியானது.

## திரைஇசைகள்

**குறிப்புகள்:**
* இசை வெளியீட்டு நாள், திரைப்பட வெளியீட்டு நாளிலிருந்து மாறுபட்டிருக்கலாம்.
* மொழிமாற்றம் அல்லது மறு ஆக்கம் செய்யப்பட்ட ஆண்டு.
* • ஒன்று அல்லது பிற மொழிகளில் ஒரே நேரத்தில் வெளியானது.
* ♦ மறு ஆக்கம் செய்யப்பட்டது.

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இசையமைப்பாளர்கள்
3-நைட்ரோபென்சால்டிகைடு

**3-நைட்ரோபென்சால்டிகைடு** *(3-Nitrobenzaldehyde)* என்பது C7H5NO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் அரோமாட்டிக் சேர்மமாகும். அரோமாட்டிக் ஆல்டிகைடின் மெட்டா நிலையில் ஒரு நைட்ரோ தொகுதியை இச்சேர்மம் கொண்டிருக்கிறது. பென்சால்டிகைடுடன் நைட்ரிக் அமிலம் சேர்ப்பதால் நிகழும் ஒற்றை நைட்ரோ ஏற்ற வினையில் முதல்நிலை விளைபொருளாக 3-நைட்ரோபென்சால்டிகைடு உருவாகிறது.
  
## தயாரிப்பு

பென்சால்டிகைடை நைட்ரோ ஏற்றம் செய்வதன் மூலம் தொகுப்பு முறையில் 3-நைட்ரோபென்சால்டிகைடு தயாரிக்கப்படுகிறது.பெரும்பாலும் இம்முறையில் மெட்டா நிலை மாற்று வடிவமே கிடைக்கிறது. பொதுவாக 19% ஆர்த்தோ வடிவம், 72% மெட்டா வடிவம் மற்றும் 9% பாரா மாற்று வடிவம் என்ற அளவுகளில் இத்தயாரிப்பு முறையின் விளைபொருள் விகிதம் காணப்படுகிறது

## மேற்கோள்கள்


பகுப்பு:பென்சால்டிகைடுகள்
பகுப்பு:நைட்ரோபென்சீன்கள்